62023CO0658_INF
A Bíróság (hetedik tanács) 2024. szeptember 3‑i végzése –Investcapital
(C‑658/23. sz. ügy)
„Előzetes döntéshozatal – A Bíróság eljárási szabályzatának 99. cikke – Olyan válasz, amely egyértelműen levezethető a Bíróság ítélkezési gyakorlatából, vagy nem enged teret semmilyen észszerű kétségnek – 2008/52/EK irányelv – A polgári és kereskedelmi ügyekben végzett közvetítés – A közvetetésre vonatkozó kötelező tájékoztatót előíró nemzeti szabályozás – Az e szabályozás érvénytelenségét megállapító alkotmánybírósági ítélkezési gyakorlat – Ezen ítélkezési gyakorlatnak az irányelvvel való összeegyeztethetősége – Az uniós jog elsőbbségének elve – 93/13/EGK irányelv – A fogyasztókkal kötött szerződésekben alkalmazott tisztességtelen feltételek – A bíróság lehetősége valamely tisztességtelen feltétel felülvizsgálatára”
1.
Polgári ügyekben folytatott igazságügyi együttműködés – A polgári és kereskedelmi ügyekben végzett közvetítés – 2008/52 irányelv – Közvetítés igénybevétele – Hatály – A közvetítésre vonatkozó kötelező tájékoztatót előíró nemzeti szabályozás érvénytelenségét kimondó alkotmánybírósági ítélkezési gyakorlat – Kizártság – A nemzeti bíróságok azon lehetőségének hiánya, hogy mellőzzék az ilyen ítélkezési gyakorlat alkalmazását – Megengedhetőség
(2008/52 európai parlamenti és tanácsi irányelv, 1. cikk, (2) bekezdés, és 5. cikk, (2) bekezdés)
(lásd: 35–39., 41–43., 45. pont és a rendelkező rész 1. pontja)
2.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Szerződési feltétel tisztességtelen jellegének megállapítása – Terjedelem – Valamely tisztességtelen szerződési feltétel tartalmának a nemzeti bíróság általi módosítása – A fogyasztót valamely szerződési feltétel alapján terhelő késedelmi pótlék összegének mérséklése – Megengedhetetlenség
(93/13 tanácsi irányelv, 6. cikk, (1) bekezdés, és 7. cikk, (1) bekezdés)
(lásd: 49–58. pont és a rendelkező rész 2. pontja)
Rendelkező rész
1)
A polgári és kereskedelmi ügyekben végzett közvetítés egyes szempontjairól szóló, 2008. május 21‑i 2008/52/EK európai parlamenti és tanácsi irányelv 5. cikkének (2) bekezdését az uniós jog elsőbbségének elvével összefüggésben
a következőképpen kell értelmezni:
azzal nem ellentétes, hogy a tagállami bíróságok nem mellőzhetik e tagállam alkotmánybírósága azon határozatának alkalmazását, amely megállapítja azon nemzeti szabályozás érvénytelenségét, amely szerint bizonyos, adott esetben ezen irányelv hatálya alá tartozó keresetek elfogadhatósága ahhoz van kötve, hogy a felperes eleget tesz‑e a közvetítés előnyeiről szóló tájékoztatón való részvételre vonatkozó kötelezettségének, mivel az ilyen határozat nem tartozik e rendelkezés hatálya alá és ekként azzal nem lehet ellentétes.
2)
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikkének (1) bekezdését és 7. cikkének (1) bekezdését
a következőképpen kell értelmezni:
azzal nem ellentétes, hogy valamely, fogyasztó és kereskedő között létrejött szerződésben foglalt feltétel abból eredő tisztességtelen jellegének megállapítását követően, hogy e feltétel értelmében a szerződéses kötelezettségek nemteljesítése esetén késedelmi kötbért kell alkalmazni a fogyasztóval szemben, de e kötbér napi összegének meghatározása mellett nincs előírva felső határ – a nemzeti bíróság e kötbér teljes összegét csökkenti ilyen felső határ előírásával ahelyett, hogy eltekintene az említett feltétel alkalmazásától.